Document ID: 32014R1201

UREDBA SVETA (EU) št. 1201/2014
z dne 7. novembra 2014
o prilagoditvi stopnje prispevka v pokojninski sistem uradnikov in drugih uslužbencev Evropske unije z učinkom od 1. julija 2011, 1. julija 2012 in 1. julija 2013
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, določenih z Uredbo Sveta (EGS, Euratom, ESPJ) št. 259/68 (1), ter zlasti člena 83a kadrovskih predpisov in Priloge XII h kadrovskim predpisom,
ob upoštevanju predloga Evropske komisije,
ob upoštevanju naslednjega:
(1)
Namen člena 19 Priloge XIII h kadrovskim predpisom, kakor so bili nazadnje spremenjeni z Uredbo (EU, Euratom) št. 1023/2013 Evropskega parlamenta in Sveta (2), je institucijam Unije omogočiti, da sprejmejo ustrezne ukrepe za rešitev medsebojnih sporov v zvezi s prilagoditvijo osebnih prejemkov in pokojnin za leti 2011 in 2012 ter prilagoditvijo stopnje prispevka v pokojninski sistem za leto 2011 zaradi izvršitve sodbe Sodišča Evropske unije, in sicer ob upoštevanju legitimnega pričakovanja osebja, da Svet vsako leto odloča o prilagoditvi stopnje prispevka v pokojninski sistem.
(2)
Kot del celostnega pristopa za rešitev sporov in zaradi izvršitve sodbe Sodišča z dne 19. novembra 2013 v zadevi C-63/12 (3), Komisija proti Svetu, sta Evropski parlament in Svet sprejela uredbi (EU) št. 422/2014 (4) in (EU) št. 423/2014 (5) o prilagoditvi osebnih prejemkov in pokojnin uradnikov ter drugih uslužbencev Evropske unije z učinkom od 1. julija 2011 oziroma 1. julija 2012. Zaradi teh prilagoditev je potrebna ustrezna retroaktivna prilagoditev stopnje prispevka v pokojninski sistem za leta 2011, 2012 in 2013.
(3)
V skladu s členom 13(3) Priloge XII h kadrovskim predpisom je Eurostat predložil poročila o aktuarskih ocenah pokojninskega sistema za leta 2011, 2012 in 2013, ki posodabljajo parametre iz navedene priloge. Glede na te ocene in ob upoštevanju člena 4(6) Priloge XII h kadrovskim predpisom znaša stopnja prispevka, potrebna za ohranitev aktuarskega ravnotežja pokojninskega sistema, 11 % od 1. julija 2011, 10 % od 1. julija 2012 in 10,9 % od 1. julija 2013.
(4)
Za ohranitev aktuarskega ravnotežja pokojninskega sistema uradnikov in drugih uslužbencev Evropske unije bi bilo zato treba stopnjo prispevka retroaktivno prilagoditi na 11 % osnovne plače od 1. julija 2011, 10 % osnovne plače od 1. julija 2012 in 10,9 % osnovne plače od 1. julija 2013 -
SPREJEL NASLEDNJO UREDBO:
Člen 1
Stopnja prispevka iz člena 83(2) kadrovskih predpisov znaša:
-
11 %, z učinkom od 1. julija 2011,
-
10 %, z učinkom od 1. julija 2012,
-
10,9 %, z učinkom od 1. julija 2013.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. novembra 2014

Labels: 0
15